கேள்வி: கருட வாகனம் - கல் கருட வாகனம் குறித்து விரிவாக சொல்லுங்கள்.
பதில்: * தமிழ்நாடு மாநிலம் தஞ்சாவூர் மாவட்டம் கும்பகோணம் இருந்து குடவாசல் செல்லும் வழியில் சுமார் பத்து கிலோமீட்டர் தொலைவில் தெற்கே திருநறையூர் நம்பி கோயில் உள்ளது. இங்குள்ள கருட வாகனம் மிகவும் புகழ்பெற்ற ஒன்றாகும். கல்லினால் ஆன இந்த கருட வாகனத்தை கல் கருடன் என்கின்றனர். நாச்சியார் கோயிலில் கருட வாகன உலாவை ''கல் கருடன் சேவை'' என்கின்றனர். இந்த விழா வருடத்தில் மார்கழி மற்றும் பங்குனி மாதங்களில் நடைபெறுகிறது. கல்கருட சேவையின் பொழுது 4 டன் எடையுள்ள கல்லினால் செய்யப்பட்ட கருடாழ்வார் வீதிஉலா நடைபெறும். கருட வாகனத்தை முதலில் 4 பேரும் பின்னர் 8,16,32,64 கடைசியாக 128 பேர் தூக்குவர். நிகழ்ச்சி முடிவில் சிலையை மீண்டும் கோவிலுக்குள் எடுத்து செல்லும் பொழுது சிலை தூக்குவோரின் எண்ணிக்கை 128, 64, 32, 16,8 என குறைந்து இறுதியில் 4 பேர் மட்டும் சிலையை கோவிலுக்குள் எடுத்துச்செல்வர்.